UNIDROIT - International Institute for the Unification of Private Law - Medzinárodná organizácia pre zjednotenie súkromného práva - je medzinárodná medzivládna organizácia so sídlom v Ríme, ktorá združuje 60 členských štátov, pričom Slovenská republika je jedným z nich.
Cieľom tejto organizácie je harmonizácia (zjednocovanie) súkromného a obchodného práva a vytváranie spoločných noriem.
Knižnica Právnickej fakulty Trnavskej univerzity v Trnave je od roku 2001 súčasťou celosvetovej siete depozitných knižníc UNIDROIT. Je depozitnou knižnicou UNIDROIT v Slovenskej republike.
Úlohou depozitnej knižnice je uchovávanie a sprístupňovanie informačných prameňov vydávaných touto organizáciou.